hu ky ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de fr fr fr sv en fr en ja ky tt ky ky ky ky ky lez ky ky ky ky ky ru ky ky ky ky ky ky ky mn ky ky kk ky ky ky ky kk ky ky ky ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Жибербеген тыйынды “жибердим” дебегиле...
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
Бул турмушта бүгүн барсың, эртең жоксуң,
АЙТЫЛЫП КАЛА БЕРЕР БИР ЖОМОКСУҢ...
Адам өзүн чектебеш керек. Чектелүү өмүрдү кыскартат. Айлана тегерегиңдегилер, эл деген айта берет. Алар сага өмүр бербейт. Азап тартсаң күйүп койбойт. Ажаат ачпайт, жүзүн буруп кетет. Боор ооруганы бирин эки, табалаганы көп болот. Ошондуктан жүрөгүңдүн шыбырын ук, эркин жаша!.
Демек, жан дүйнөң шаңшып турсун! Эркин болуп, кудайдын амирин ук!
Кара-Буура райондук гезитинде кабарчы болуп, журналисттик жолго түшүп, ушул кесипти чыгармачылык менен аркалаганыма туура 40 жылдын жүзү болуптур.
Анын үч жылы Айкөл Манас Атабыздын жан дүйнөсүнүн 1000 жылдыгына арнап жан отумду берип жылаңач кол менен мааракелик " Манас дүбүртү" гезитин чыгаруу менен өттү. СССР Журналисттер Союзунун акыркы 6- сьездине жөн жеринен барып келбептирмин. Ошондо дүйнөлүк журналистиканын дөө-шаалары менен кезигип айрымдары менен баарлашканым эсимде. "Известия " гезитинин баяндамачысы Бовиндин:" Журналист бул нагыз элдик адам болушу керек, Оттон, суудан коркпой чындыкты жазып, ак - караны ылгап, иликтөөгө алып, ынандыра алганы менен ал элдин да, башка күчтөрдүн да көзүндө болуп турат. Анын кадыры, утурумдук турмушта калыс болуп турганында деп айтканы эсимде калыптыр.
Адилеттиги бейоопа турмуштун утурумдук жыргал кууралына карабастан башына түшкөн тагдырына кайыл болуп, калыстыктан тайбай турганы деп айтканы эсимде калыптыр. Сөзүн угуп олтурсам, мартабалуу журналист гана эмес, күчтүү да адам экен. Борбордук теле каналдын Афганистандагы кабарчысы ; "адамдардын жырткычтык табияты карышкырдыкынан коркунучтуу экенин көргөн сайын төбө чачым тик турат. Адамдар согушту дегеле каалабайт, ошого карабастан адамдардын бири бирине күн сайын согуш ачып жаткан жырткычтык кыянатчылыгын караңызчы..." деп айтканы эсимде турат. Бул 1987-жылдын жазы эле.
...Андан бери бир топ убакыт өттү. Баштан өткөндөрдүн көпчүлүгү эсте сакталып калыптыр. Ал тууралуу эч кимге ооз ачпадым. Кечээ жакында эле турмушум тууралуу 1-2 кесиптешиме учкай сыр айттым, түшүнөттүр деп. Алар үн катпай коюшту. Кайра козгободум. Аларга кызык эмес да. Эмнеге айттым экен деп, өзүмчө абыгер чегип тим болдум. Адамдар ушундайбыз, көпчүлүк учурда бири бирибизге жылуу сөз айтпай, жакшылык ыроолой албай, ушу турмушта түбөлүккө жашай бере тургансып жүрөбүз. Бул да пендечиликтин бир түрү.
Бир топ жыл өттү. Кыязы 6-7 жыл чамалап калды окшойт. Айкөл Манас Ата түшүмө кириптир. Ала Тоонун үстүнө көтөрүлө берип тикесинен тик туруптур. (Кабагы сүрдүү экен). Адам пенделердин Айкөлдүн шыйрагына тең келбей бойлору тизесине араң жетип турганын көрүп тообо келтирип тан бердим. Бул эмнеси деп, ой басып, руху колдосун деп жакшылыкка жоруп койдум. Ал учур борбор шаарыбызда ар кандай митингдер жана ар түр күн талаптар коюлган чыгуулар күчөп турган кез болуучу.
Эртеси эле жол тартып түшкө жуук жол тартып Бишкекке (күз маалы эле) кечке жуук кирип келдик. Чүй жолу менен борборго киришибиз керек эле. Жол тосулуу болгондуктан айдоочу унаасын айланма жолго бура тартты. Аңгыча эле аянт жактан тарсылдактар угулуп калды. Бул эмнеси, кудай сактасын деп чоочуй түштүк.
Кечке жуук радиодон угуп жатпайбызбы. Аянтка митингге чыккандар көздөн жаш агызуучу каражаттар колдонулуп күч менен таркатылганын. Оо, жараткан кудай өзүң сактай көр деп тообо кылып койдум.
Ошондо биздин өлкөдөгү окуяларга сереп салып турган дүйнө бар экенин, нускоолорун сезип билбей, аңдасак да сезип билбей, көбүн эсе пенделик азгырыкка алдырып алабарманданганыбыз күчпү деген ойго кабылгам.
Сокур намыс, көр пендечилик аттуунун тизгинин тарткыла. Ич ара ынтымакты чыңдагыла деген",- деген Айкөл Манастын осуятын ар дайым эстеп тургула.
"Өзүн өзү билип, өтүгүн төргө илгендер, өзүм билем дегендер толуп кетти турмушубузга. Элибиздин эртеңин, өлкөбүздүн келечегин ойлойлу. Кудайдын көзү бар, Манастын руху бар айланма дүйнөдөбүз! Мунун касиети да , кудурети да зор, биз ушул дүйнө менен бактылуубуз, ошону менен келечегибизге ак шоокум тартылып турат. Өз ара тирешүүнү, өзүбүзгө өзүбүз жоо болууну кан буугандай токтотуп, өз ара ысык ымалага келип, ынтымагыбызды чыңдап, аска зоодой чеп болуп бек туруучу кез келди, Эр Манастын урпактары! " Өзөктөн күйгөн өрт жаман, өздөн чыккан жоо жаман", демекчи сырт душманга колтук ачпай, бек туралы, бир боорлорум! Манастап келген кыргыз эл эчен бир азаптуу кезеңдерди, айлакер доорлорду, кан күйүп, өмүрлөр боо түшкөн капсалаң каргашалуу учурларды өз ара бир боор тартып турганы, ысык ынтымагы менен, кыргыз деген айбарланган айбаты менен жеңип келгенин унутпайлы!
Бийлик дайым болуп келген. Болгону анын аткаруучулары , башкача айтканда төрөлөр, төбөлдөр эл үчүн, мамлекет үчүн кызмат кылышы керек. Ошондо баарыга, элге да, мамлекетке да , бийликке да жакшы болот. Элди кабатыр кылганы алар үстөмчүлүгүбүздү жоготуп албайбызбы деп коркуп жатышпайбы. Бизди туңгуюктан чыгарбай жаткан азаптын сыры ушунда жатат!
Колунда бар адамдардын кол астында көзүн карап, көз кор болуп иштеп жүргөн адамдарды басмырлап, кордоп турганын көрүп, адилетсиздикке, калыстык болбой жатканына өкүнөм. Колунда мансабы бар мыкчыгерлерге айтарым, адамды кор кылбагыла. Күнөөгө батпагыла деп айткым келет. Кедейдин да , байдын да жаны кудайдын колунда. Керек болсо жанын бир заматта алып коет. Ошондуктан, кудайга тообо келтирип, көр пенде болбой жашагыла, бир боорлорум!
Карап көрсөң адамдар туруп, туруп эле, бат карып кетет экен. Бул эмне мезгилдин өтүшү менен байланыштуубу. Же турмуштун түмөн түйшүгү ыйыктан басып, ой -санаага салганынан уламбы. Мите куртка окшогон турмуш арбайынан улам -улам адамдар тез карып кетишет го деп ойлойм.
Түйшүк, азап деген бүтпөйт. Адам андан өзүн кадырлап, өмүрүн сыйлап чыгып турганга үйрөнүшү керек. Өмүрдү аяш керек, сакташ керек. Ал кудайдын перзенти! Канчалык түйшүк чырмап, азап басып турса да жүрөктүн оюндагысын аткарып, көңүл көтөрүп, өмүрдү сүйүп турганды унутпаш керек. Буга көнүш керек, үйрөнүш керек. Кандай гана болбосун өмүрдүн бул мүдөөсүн орундаш үчүн убакыт да, күч да табыш керек. Жүрө берсе, эртең деп улам создуктура берсе түйшүк чулгап, думуктуруп, кунарсыз жашоо кысып жаш адамды да карытып жиберет экен.
Элдин оозунда, басма сөздө электрондук каражаттарда, ар кандай жыйындарда турмушту жакшыртуу, адилет башкарууну калыптандыруу, калыстыкты орнотуу жөнүндө баалуу ой-пикирлер айтылып жүрөт.
Эл ичи алтын бешик. Эл пикирин ыраатташтырып, сыдыргыга салгандай нускалап сунсак ( система) бир зор күчкө айланаар эле. Бизде бардык кудуреттер бар, эң башкысы чогуу -чараан ынтымакка келип жалпы улуттук кызыкчылыктар үчүн чептей бекем болуп туруп , элибиздин кызыкчылыгы, мамлекетибиздин түпкү мүдөө максаттары үчүн иштей турган кездин удулу келип турат. Бир заман менен бир заман тең эмес. Темирди кызуусунда соккон жакшы, Эр Манастын урпактары!